МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ на основу члана 54. Закона о државним службеницима (,,Службени гласник РС”, бр. 79/05, 81/05 - исправка, 83/05 - исправка, 64/07, 67/07 - исправка, 116/08, 104/09, 99/14, 94/17, 95/18 и 157/20), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, брoj 2/19 и 67/21) и Закључка Комисије 51 број: 112-8835/2021 од 28.09.2021. године оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

Министарство пољопривреде, шумарства и водопривреде - Управа за заштиту биља, Нови Београд, Омладинских бригада бр. 1

**II Радна места која се попуњавају:**

**1.** **Радно место фитосанитарни инспектор**, у звању саветник, Одсек фитосанитарне инспекције Београд, Одељење фитосанитарне инспекције, 1 извршилац.

Опис послова: Спроводи инспекцијски надзор и превентивно деловање у фитосанитарној области; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек хортикултура или одсек прехрамбена технологија или из научне области менаџмент и бизнис – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: **Београд**

**2.** **Радно место фитосанитарни инспектор**, у звању саветник, Одсек фитосанитарне инспекције Крагујевац, Одељење фитосанитарне инспекције, 2 извршилаца.

Опис послова: Спроводи инспекцијски надзор и превентивно деловање у фитосанитарној области; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек хортикултура или одсек прехрамбена технологија или из научне области менаџмент и бизнис – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Краљево и Крагујевац**

**3.** **Радно место фитосанитарни инспектор**, у звању саветник, Одсек фитосанитарне инспекције Ниш, Одељење фитосанитарне инспекције, 3 извршилаца.

Опис послова: Спроводи инспекцијски надзор и превентивно деловање у фитосанитарној области; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови:Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек хортикултура или одсек прехрамбена технологија или из научне области менаџмент и бизнис – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Зајечар, Лесковац и Врање**

**4.** **Радно место гранични фитосанитарни инспектор**, у звању саветник, Одсек граничне фитосанитарне инспекције Суботица, Одељење граничне фитосанитарне инспекције, 2 извршилаца.

Опис послова: Спроводи инспекцијски надзор и превентивно деловање у фитосанитарној области на граничним прелазима; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови:Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек прехрамбена технологија или из научне области менаџмент и бизнис – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Гранични прелаз Хоргош**

**5.** **Радно место гранични фитосанитарни инспектор**, у звању саветник, Одсек граничне фитосанитарне инспекције Београд, Одељење граничне фитосанитарне инспекције, 2 извршилаца.

Опис послова: Спроводи инспекцијски надзор и превентивно деловање у фитосанитарној области на граничним прелазима; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек прехрамбена технологија или из научне области менаџмент и бизнис – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Гранични прелаз Батровци и Гранични прелаз Београд - аеродром**

**6.** **Радно место гранични фитосанитарни инспектор**, у звању саветник, Одсек граничне фитосанитарне инспекције Мали Зворник, Одељење граничне фитосанитарне инспекције, 1 извршилац.

Опис послова: Спроводи инспекцијски надзор и превентивно деловање у фитосанитарној области на граничним прелазима; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек прехрамбена технологија или из научне области менаџмент и бизнис – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Гранични прелаз Мали Зворник**

**7.** **Радно место гранични фитосанитарни инспектор**, у звању саветник, Одсек граничне фитосанитарне инспекције Прешево, Одељење граничне фитосанитарне инспекције, 2 извршилаца.

Опис послова: Спроводи инспекцијски надзор и превентивно деловање у фитосанитарној области на граничним прелазима; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови:Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек прехрамбена технологија или из научне области менаџмент и бизнис – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: **Гранични прелаз Прешево и Гранични прелаз Градина**

**8.** **Радно место програмер информатичар**, у звању саветник, 1 извршилац,

Опис послова:Утврђује корисничке захтеве и спроводи анализу пројектних задатака и изборе процедура њихових решавања; пружа стручну подршку у пројектовању модела података, модела процеса и корисничког интерфејса софтвера које користи Управа; пружа стручну подршку у пројектовању логичке струкутре инфомационих система, база података, извешаја, апликација и сајтова који се користи у фитосанитарној области; тестира програмске целине по процесима; организује врши преузимање, расподелу и инсталирање нове опреме; организује и утврђује методологије и поступке за администрирање оперативних система, обавља и друге послове по налогу директора.

Услови: Стечено високо образовање из научне области организационе науке, одсек информациони системи и технологије или из научне области математичке науке или из научне области рачунарске науке или стручне области електротехничко и рачунарско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада**: **Београд**

**9.** **Радно место за административно-евиденционе послове**, у звању референт, Одељењe за здравље биља и биљни карантин, 1 извршилац,

Опис послова: Уноси и обрађује податке добијених резултата везано за праћење штетних организама; проверава и обрађује податке по програму мера у области здравља биља и биљног карантина; проверава и обрађује податке везано за извештајно прогнозне послове; припрема материјале за седнице стручних комисија везано за здравље биља и биљни карантин; врши административне послове у вези са уговорима у области здравља биља и биљног карантина; води евиденцију и административне послове у вези са фитосертификатима; обавља и друге послове по налогу начелника Одељења.

Услови: Завршена средња стручна школа у четворогодишњем трајању или гимназија друштвеног или природног смера, радно искуству у струци од најмање 2 годинe, положен државни стручни испит, као и потребне компетенције за рад на радном месту.

**Место рада**: **Београд**

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција за сва извршилачка радна места:**

1. „Организација и рад државних органа РС“- провераваће се путем теста (писано).

2. „Дигитална писменост“- провераваће се решавањем задатака (практичним радом на рачунару).

3. „Пословна комуникација“- провераваће се путем симулације (писано).

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**Провера посебних функционалних компетенција:**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

**За радно место под редним бројем од 1 - 3:**

1. Посебна функционална компетенција за област рада инспекцијски послови (општи управни поступак и управни спорови, основе прекршајног права и прекршајни поступак, основе вештине комуникације и конструктивног решавања конфликата), посебна функционална компетенција за радно место, релевантни прописи из надлежности органа (Закон о здрављу биља, Закон о садном материјалу воћака винове лозе и хмеља, Закон о средствима за заштиту биља, Закон о семену, Закон о средствима за исхрану биља, Закон о ГМО, Закон о безбедности хране) и посебна функционална компетенција за радно место, релевантни пописи из делокруга радног места ( Правилник о фитосанитарној контроли биља, биљних производа и прописаних објеката у међународном промету, Правилник о листама штетних организама и листама биља, биљних производа и прописаних објеката и Правилник о утврђивању Програма мера заштите здравља биља) - провераваће се усмено путем симулације.

2. посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем од 4 - 7:**

1. Посебна функционална компетенција за област рада инспекцијски послови (општи управни поступак и управни спорови, основе прекршајног права и прекршајни поступак, основе вештине комуникације и конструктивног решавања конфликата) посебна функционална компетенција за радно место, релевантни прописи из надлежности органа (Закон о здрављу биља, Закон о средствима за заштиту биља, Закон о средствима за исхрану биља, Закон о ГМО, Закон о безбедности хране) и посебна функционална компетенција за радно место, релевантни пописи из делокруга радног места ( Правилник о фитосанитарној контроли биља, биљних производа и прописаних објеката у међународном промету и Правилник о листама штетних организама и листама биља, биљних производа и прописаних објеката) - провераваће се усмено путем симулације.

2. посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем 8:**

1. Посебна функционална компетенција за област рада информатички послови (Базе података - MS SQL) посебна функционална компетенција за радно место, релевантни прописи из надлежности органа (Закон о здрављу биља) и посебна функционална компетенција за радно место, релевантни пописи из делокруга радног места ( Закон о заштити података о личности) - провераваће се писаним путем у облику писане симулације.

2. посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем 9:**

1. Посебна функционална компетенција за област рада административни послови (методе и технике прикупљања, евидентирања и ажурирања података у базама података, канцеларијско пословање, припрема материјала и вођење записника на састанцима) и релевантни прописи из делокруга радног места (Закон о здрављу биља) - провераваће се писаним путем у облику писане симулације.

**Провера понашајних компетенција за сва извршилачка радна места:**

Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова и интервјуа базираном на компетенцијама.

**Интервју са комисијом и вредновање кандидата**:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство пољопривреде, шумарства и водопривреде, Немањина бр. 22-26, 11000 Београд, или се предају непосредно на писарници Министарства пољопривреде, шумарства и водопривреде, Немањина бр. 22-26, 11000 Београд, са назнаком „За јавни конкурс за попуњавање извршилачких радних места”.

**V Лица задужено за давање обавештења о конкурсу:** Даниела Гилезан, тел: 011/3616-284 од 10,00 до 12,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства пољопривреде, шумарства и водопривреде или у штампаној верзији на писарници Министарства пољопривреде, шумарства и водопривреде, Београд, Немањина бр. 22-26.

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**

Законом о општем управном поступку („Службени гласник РС“, број 18/16 и 95/18- аутентично тумачење) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства.

Кандидати који желе да конкуришу на више радних места, попуњавају пријавни образац за свако радно место посебно.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 10. јануара 2022. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција, понашајних компетенција и интервју са Конкурсном комисијом обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило). Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или email адресе), које наведу у својим обрасцима пријаве.

**Напомене**: Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводи конкурсна комисија коју је именовао в.д. директора Управе за заштиту биља.

Овај конкурс се објављује на интернет презентацији (www.minpolj.gov.rs) и огласној табли Министарствa пољопривреде, шумарства и водопривреде; на интернет презентацији Службе за управљање кадровима ([www.suk.gov.rs](http://www.suk.gov.rs)), на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.